

**OPĆINA JAKŠIĆ RKP: 32512**

**Osječka 39 OIB: 16625508803**

**34308 Jakšić MB: 02546477**

**Jakšić, 26. veljače 2024. RAZINA: 23**

**BILJEŠKE UZ KONSOLIDIRANA FINANCIJSKA IZVJEŠĆA ZA RAZDOBLJE OD 01.01.2023. – 31.12.2023. GODINE.**

* **Općina Jakšić i Dječji vrtić pri evidentiranju poslovnih promjena primjenjuju modificirano računovodstveno načelo priznavanja prihoda i rashoda te su obveznici proračunskog računovodstva.**
* **Općina Jakšić ima proračunskog korisnika Dječji vrtić Jakšić te je obveznik predaje i konsolidiranih izvještaja – razina 23**
* **Člankom 8. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna.**
* **Temeljem članka 14. Bilješke su dopuna podataka uz financijske izvještaje.**

**BILJEŠKA BR. 1. – STANJE ŽIRO-RAČUNA**

 Stanje na žiro-računu HR3424070001816400004 na dan 02. siječnja 2023. u iznosu

**299.766,97 eura** jednako je stanju na izvatku žiro-računa broj 1 od 02. siječnja 2023.,a Dječjeg vrtića Jakšić HR1624070001100450409 u iznosu 13.765,69 eura. Sveukupno u iznosu 313.532,66 eura, a evidentirano je na ŠIFRI-11P-u izvještaju PR-RAS.

Stanje žiro-računa na dan 31. prosinca 2023. u iznosu od **434.932,99 eura** evidentirano je na ŠIFRA-11K izvještaja o prihodima i rashodima, a odnosi se na Općina Jakšić u iznosu **397.762,92 eura** i **37.170,07 eura** proračunski korisnik Dječji vrtić Jakšić.

**BILJEŠKA BR.2. - OBRAZAC PR-RAS**

**RAZRED 6 – PRIHODI POSLOVANJA**

**ŠIFRA 6** - Ukupni prihodi poslovanja za 2023. godinu iznose **2.035.599,71** eura, s indeksom ostvarenja 121,1 % u odnosu na isto razdoblje prošle godine. Od toga općina Jakšić 1.928.815,20 eura i vrtić Jakšić 106.784,51 eura.

**ŠIFRA 61 - Ostvarenje poreza i prireza na dohodak**

ŠIFRA-611-689.240,49 eura ili 119.9 % nešto veća realizacija u odnosu na prethodnu godinu radi veće uplate poreza i prireza na dohodak od nesamostalnog rada. Ostali prihodi se odnose na porez na promet nekretnina, porez na potrošnju i porez na tvrtku. Od tih poreza znatno veće odstupanje ima šifra 6142 sa indeksom vrijednosti 237,1 %, a odnosi se na porez na potrošnju gdje su u 2023. bili znatno veći prihodi od tog poreza zbog veće potrošnje, ali i dizanja cijena hrane i pića.

**ŠIFRA 63 - Pomoći iz inozemstva i od subjekata unutar općeg proračuna**

Prihodi u iznosu od 1.119.819,32 eura su značajno veći u odnosu na prethodnu 2022.godinu kada je prihod u ovom razredu iznosio 868.070,64 eura. Najznačajniji prihod ostvaren je od fiskalnog izravnanja u iznosu od 634.680,00 eura, a najveća promjena u skupini 63 se odnosi na – Kapitalne pomoći iz državnog proračuna koja iznosi 442.853,73 eura sa indeksom ostvarenja 207,3 % veća realizacija u odnosu na prethodnu godinu. Dječji vrtić Jakšić prihode u iznosu od 3.064,39 eura, a odnose se na prihode od Ministarstva znanosti i obrazovanja za program za djecu predškolske dobi te djeci sa teškoćama u razvoju.

**ŠIFRA 64** - **Prihodi od imovine**

Prihodi u skupini 64 nisu imali značajnijih odstupanja u odnosu na prethodnu godinu, te su iznosil 54.029,13 eura, a odnose se na zakup polj.zemljišta te naknade za korištenje nefinancijske imovine u vlasništvu Općine Jakšić te na kamate.

**ŠIFRA 65 – Prihodi od upravnih i administrativnih pristojbi, pristojbi po posebnim propisima i naknada**

Prihodi pod ŠIFROM 65 iznose 161.549,09 eura i nisu imali značajnija odstupanja u odnosu na prethodnu godinu sa indeksom vrijednosti 92,2%.

**ŠIFRA 66 – Prihodi od prodaje proizvoda i robe te pruženih uslusa, prihodi od donacija te povrati po protestiranim jamstvima**

Prihodi u skupini 66 imaju značajnije odstupanje odnosno indeks ostvarenja je 155,9% te iznose 10.235,28 eura. Glavni prihod Općine Jakšić u toj skupini u iznosu od 3.986,14 eura je od naplate provizije za naplatu naknada za uređenje voda što nije bio slučaj u 2022.g. jer se naplata krenula provoditi tek u travnju 2023.godine, dok je u toj skupini konta najveći prihod vrtića pružanje usluge ranog učenja engleskog jezika uz povećanje prihoda jer se provodi i integrirani engleski jezik u skupini – ukupni prihodi vrtića od pružanja usluge 5.874,23 eura.

**ŠIFRA 68 – Kazne, upravne mjere i ostali prihodi**

Prihodi na šifri 68 iznose 726,40 eura i imaju značajnije odstupanje u odnosu na prethodnu godinu sa indeksom vrijednosti 188,7%, a odnose se na prihode vrtića.

**RAZRED 7 – PRIHODI OD PRODAJE NEFINANCIJSKE IMOVINE**

**ŠIFRA 7** – Ukupni prihodi od prodaje nefinancijske imovine iznose 15.166,62 eura, s indeksom ostvarenja od 138,1 % u odnosu na isto razdoblje prethodne godine. Sav iznos odnosi se na Općinu Jakšić, dok dječji vrtić nije imao prihode u ovom razredu.



**ŠIFRA 71** – **Prihodi od prodaje neproizvedene imovine**

Prihodi u skupini 71 – 14.903,10 eura ostvareni su od prodaje poljoprivrednog zemljišta u iznosu 13.583,48 eura i građevinskog zemljišta u iznosu od 1.319,62 ( preostali prihod od građ.zemljišta naplaćivati će se u budućim razdobljima u ratama). Odstupanje u ovoj skupini konta odnosno veća realizacija je zbog bolje naplate poljop. zemljišta i prodaja građ. zemljišta – 145,1 % u odnosu na prethodnu godinu.

**ŠIFRA 72 –** Prihodi od prodaje proizvedene dugotrajne imovine

U ovoj skupini konta ostvareni su znatno niži prihodi u odnosu na prethodnu godinu 37,2%, a odnose na prihode od prodaje stanova na koje postoji stanarsko pravo – 263,52 eura.

**RAZRED 3 – RASHODI POSLOVANJA**

**ŠIFRA 3** – Ukupni rashodi poslovanja za izvještajno razdoblje iznose 1.148.910,18 eura, s indeksom ostvarenja od 105,6 % što ne predstavlja značajnije odstupanje u odnosu na prethodnu godinu.

**ŠIFRA 31** – Rashodi za zaposlene iznose 373.674,74 eura u 2023.godini s indeksom ostvarenja od 122,6 posto. Veća realizacija u odnosu na 2022.godinu zbog odluke o izmjenama koeficijenata za obračun plaća službenika i namještenika općine. Povećanju je doprinijela i odluka o pravu na topli obrok svakog zaposlenika, zaposlen je dodatni radnik u komunalnom pogonu na određeno radno vrijeme od 6 mjeseci te je zbog odlaska službenika u mirovinu isplaćena otpremnina. Šifra 31 za općinu Jakšić iznosi 138.207,00 eura, dok za dječji vrtić Jakšić 235.467,64 eura, a odnose se na rashode za bruto plaće vrtića, a do povećanja je došlo zbog zapošljavanja dodatnih odgajatelja i pomoćnog osoblja u novom područnom odjeljenju u Rajsavcu i matičnom vrtiću.

**ŠIFRA 32**- **Materijalni rashodi**

Na šifri 32 su slijedeća nešto veća odstupanja – stručno usavršavanje zaposlenika šifra 3213 s indeksom vrijednosti 238,50 % zbog većih prijava na seminare, webinare te stručno usavršavanje djelatnika vrtića u odnosu na 2022.godinu. Na šifri 3214 – ostale naknade troškova zaposlenima sa indeksom vrijednosti od 194,02%, a odnose se najviše na korištenje privatnog automobila u službene svrhe u iznosu – dječji vrtić Jakšić 1.344,00 eura. Ostali nespomenuti rashodi poslovanja šifra 3299 – 244,1 % - značajni trošak u ovoj skupini konta je održavanje izbora za članove vijeća i predstavnika nacionalnih manjina te se sudjelovalo u sufinanciranju izbora. Usluge promidžbe i informiranja šifra 3233 sa indeksom vrijednost – 160,8 %-nešto veći broj čestitki za razne državne praznike, božićne i novogodišnje praznike i dr. u odnosu na prethodnu godinu. Šifra 3294 sa indeksom vrijednosti od 208,10%, a odnose se na članarine za udruga općina RH te godišnja članarina u LAG-u Barun Trenk.

**ŠIFRA 34 – Financijski rashodi**

Financijski rashodi nisu imali veća odstupanja u odnosu na isto razdoblje prethodne godine sa indeksom vrijednosti 98,8%, a iznose 3.068,78 eura ( bankarske usluge, usluge platnog prometa i sl.)

**ŠIFRA 35** – **Subvencije**

Nešto niža realizacija u odnosu na 2022. godinu – indeks vrijednosti 87,3 %, a odnose se na

donacije poljoprivrednicima i obrtnicima te Komunalcu za sufinanciranje troškova reciklažnog dvorišta. U 2022. je bilo otvoreno više obrta nego u 2023. pa je i sama subvencija obrtnicima iz tog razloga bila niža.

**ŠIFRA 36** - **Pomoći dane u inozemstvo i unutar općeg proračuna**

Niža realizacija u odnosu na prethodnu godinu s indeksom vrijednosti 73,7 %. Niže odstupanje u odnosu na 2022.godinu je primjetno na šifri 3632- 32,1% , a radi se o kapitalnim pomoćima Žuc-u za izgradnju nogostupa i pješačkih staza gdje su investicije bile značajno veće u 2022. godini no kako je Općina Jakšić izgradila u skoro svim naseljima nogostup logičan je slijed događaja da će biti i manjih ulaganja u budućim razdobljima za nogostupe, no u sljedećim godinama će se investirati u biciklističke staze.

**ŠIFRA 37 – Naknade građanima i kućanstvima na temelju osiguranja i druge naknade**

Šifra 37 nema značajnijih odstupanja u odnosu na prethodnu godinu, a odnosi se na naknade građanima i kućanstvima u novcu i naravi te iznosi 39.530,40 eura ( stipendije, naknade za novorođenčad, sufinanciranje cijene prijevoza srednjoškolaca i jednokratne pomoći socijalno ugroženim osobama).

**ŠIFRA 38** – **Ostali rashodi**

Nešto veće odstupanje odnosno veća realizacija u odnosu na prethodnu godinu sa indeksom vrijednosti 111,6 % te ukupnim troškom od 222.958,91 eura. Rastom režijskih i drugih troškova porasli su i troškovi raznih udruga koje su mnogobrojne na području Općine Jakšić pa su povećana i izdvajanja na šifri 381 – u iznosu 185.925,70 eura a odnose se na- tekuće donacije za sportske udruge – ukupan doniran iznos u 2023. -sport 56.000,00 eura te kulturna društva 22.000,00 eura. Povećana su sredstva za TZ „Zlatni Papuk“ i u 2023. ona iznose 9.750,00 eura. Od ostalih udruga i institucija Općina Jakšića je uložila sljedeće: Crveni križ- 8.564,32 eura, DVD Jakšić – 53.000,00 eura, financiranje redovne djel. Javne vatrogasne postrojbe PSŽ u iznosu 8.041,23 eura, HGSS 1.500,00 eura, vijeće srpske nacionalne manjine 630,00 eura, političkim strankama 3.378,56 eura, VZ požeštine 1.350,00 eura, razna sponzorstva 1.550,00 eura, a u ovu šifru ulaze i donacije vjerskim zajednicama Župa Jakšić za obnovu crkve 20.000,00 eura kao i kapitalne pomoći trgovačkim društvima u javnom sektoru šifra 386– Tekija – Aglomeracija Pleternica u iznosu 20.263,97 eura, rekonstrukcija vodovoda i kanal. naselja Jakšić 15.844,24 eura.

**RAZRED 4 – RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine su povećani u odnosu na isto razdoblje prošle godine s indeksom ostvarenja od 197,00 % te iznose ukupno 784.008,93 eura, od toga Općina Jakšić 781.413,80 eura, a dječji vrtić 2.595,13 eura.

**ŠIFRA 41** – **Rashodi za nabavu neproizvedene dugotrajne imovne**

Značajno odstupanje u 2023. godini sa indeksom vrijednosti 7,6% u odnosu na prethodno razdoblje. Ovako veliko odstupanje je nastalo jer se u 2022.godini u naselju Rajsavac- objekat područne škole prenamijenio u Dječji Vrtić Jakšić – područni objekat Rajsavac te su uložena sredstva za prenamjenu škole u vrtić, a izgrađeno je i dječje igralište. Ukupna investicija je iznosila 52.865,65 eura, dok je u 2023. samo kupljeno zemljište u gospodarskoj zoni za 4.031,84 eura te je došlo do velikog odstupanja.

**ŠIFRA 42 – Rashodi za nabavu proizvedene dugotrajne imovine**

Na šifri 42 također imamo značajno odstupanje, no na ovoj šifri je došlo do veće realizacije u odnosu na prethodnu godinu sa indeksom vrijednosti – 214,8 %. Na šifri 4214 – ostali građevinski objekti imamo značajno odstupanje sa indeksom vrijednosti 267,4% koje se odnosi na izgradnju poslovne-gospodarske zone u iznosu 428.642,38 eura te javne led rasvjete Cerovac – Granje u iznosu 41.712,50 eura. Izgrađeno je i rukometno (malonogometno) igralište u Eminovcima sa rasvjetom.

Šifra 4213 – sanacija kolnika u ulici Vladimira Nazora u Jakšiću

Šifra 4212- izgrađen društveni dom Stanica Jakšić sa svom opremom te stavljen na raspolaganje stanovnicima na upotrebu.

Veće odstupanje imamo i na šifri 4227 – u iznosu 9.292,88 eura – sa indeksom vrijednosti 886,3 % gdje se u 2023. nabavilo puno novih uređaja, strojeva i opreme u odnosu na 2022. godinu jer u toj godini nije bilo zahtjeva ni potreba za nabavom tih sredstava. U 2023. nabavljene su klime za groblje u naselju Svetinja i za NK Jakšić, frižider za društveni dom Rajsavac, od strojeva: kosilica sa košem Honda za održavanje groblja i javnih površina, oprema za uređenje dječjih igrališta – klupe i koševi za smeće za novoizgrađeno dječje igralište na prostoru iza općinske zgrade, klupe i koševi za smeće namijenjen parku za vježbanje Jakšić kod OŠ“Mladost“ Jakšić. Od ostalih troškova nabavljena su nova kolica za prijevoz lijesa u groblju Jakšić.

**ŠIFRA 45 - Rashodi za dodatna ulaganja na nefinancijskoj imovini**

U ovoj skupini konta imamo značajno veliko odstupanje indeksa vrijednost u odnosu na prethodnu godinu i on iznosi 548,8% i iznosi 63.352,30 eura. Najveće odstupanje se odnosi na šifru 451 – dodatna ulaganja na građevinskim objektima. Glavni rashod u toj skupini konta je početak radova na rekonstrukciji i obnovi mjesnog doma Cerovac u iznosu 54.739,80 eura, dok u 2022. takvih investicija nismo imali što se tiče obnove već sagrađeni novi domovi – društveni dom Stanica.

 **Sažetak obrasca PR – RAS:**

* **ŠIFRA X067 - UKUPNI PRIHODI: 2.050.766,33 EURA**
* **ŠIFRA Y034 - UKUPNI RASHODI: 1.932.919,11 EURA**
* **ŠIFRA X004 -UKUPAN VIŠAK PRIHODA: 117.847,22 EURA**
* **VIŠAK PRIHODA PRENESENI IZ 2022.: + 299.202,27 EURA**
* **ŠIFRA X006 – VIŠAK PRIHODA I PRIMITAKA**

**RASPOLOŽIV U SLJEDEĆEM RAZDOBLJU = 417.049,49 EURA**

**BILJEŠKA BR. 3. - OBRAZAC BILANCA**

**ŠIFRA B001 – IMOVINA**

Ukupna imovina iznosi 6.653.974,12 eura na kraju izvještajnog razdoblja sa indeksom vrijednosti od 114 % u odnosu na početak izvještajnog razdoblja. Od toga ukupna imovina Općine Jakšić u iznosu 6.569.729,87 eura, a dječji vrtić Jakšić 84.244,25 eura.

**ŠIFRA 02 – Proizvedena dugotrajna imovina**

**Šifra 02** u Bilanci ima minimalno odstupanje u odnosu na 2022.godinu sa indeksom vrijednosti od 106,09%.

U **šifru 021** - ulaze:

 investicije pod **šifrom 0212** – Poslovni objekti – izgradnja društvenog doma Stanica u iznosu 140.154,89 eura te je iz pripreme stavljen u upotrebu.

investicije pod **šifrom 0213** – Ceste - sanacija kolnika ulica Vladimira Nazora Jakšić u iznosu 41.507,31 eura

investicije pod **šifrom 0214 –** Ostali građevinski objekti – Izgrađen je park za vježbanje Jakšić u iznosu 44.434,23 eura

* Izgradnja i prijenos rukometno (malonogometnog) igrališta Eminovci iz pripreme u upotrebu u iznosu 102.928,12 eura
* Rekonstrukcija javne rasvjete Cerovac u javnu LED rasvjetu Cerovac u iznosu 27.359,90 eura
* Rekonstrukcija javne rasvjete Granje u javnu LED rasvjetu Granje u iznosu 14.352,60 eura

**ŠIFRA 022 – Postrojenja i oprema**

Pod šifrom 0222 – komunikacijska oprema dolazi do znatno većeg odstupanja u odnosu na prethodnu godinu zbog nabave nove komunikacijske opreme te otpisa stare sa indeksom vrijednosti od 198,9%, dok ostale šifre nisu imala značajnija odstupanja. Kupnja opreme se odnosi na:

* telefonsku centralu sa prijenosnim telefonima u iznosu 1.721,25 eura

**ŠIFRA 05 – Dugotrajna nefinancijska imovina u pripremi u**

Šifra 051 ima nešto značajnije odstupanje u odnosu na prethodnu godinu sa indeksom vrijednosti od 139,8 %.

U pripremi su sljedeće investicije u tijeku građenja u ukupnom iznosu 1.420.176,64 eura:

* poslovni objekti u pripremi – dječji vrtić Jakšić
* poslovno objekti u pripremi – Dom za starije osobe s dnevnim boravkom
* poslovni objekti u pripremi – dječji vrtić Jakšić – ispostava Eminovci
* građ.obj. u pripremi – izgradnja biciklističke staze Jakšić – Požega
* ost.građ.obj. u pripremi – rekonstrukcija i uređenje zgrade stare škole
* ost.građ.obj. u pripremi – gospodarsko-poslovna zona – komunalna i cest. infrastruktura
* izgr. Dječjeg igrališta Jakšić na prostoru iza općinske zgrade
* obnova i rekonstrukcija – mjesni dom Cerovac

FINANCIJSKA IMOVINA – ŠIFRA 1

Pod šifrom 1 imamo nešto veću realizaciju i odstupanje u odnosu na početak izvještajnog razdoblja, a ono iznosi 125,7 % odnosno 821.130,54 eura.

* **ŠIFRA 11K – STANJE NOVČANIH SREDST.**

**NA KRAJU IZVJEŠTAJNOG RAZDOBLJA: 434.932,99 EURA**

od toga Općina Jakšić 397.762,92 eura, a vrtić Jakšić 37.170,07 eura.

**ŠIFRA 16 – Potraživanja za prihode poslovanja**

Veće odstupanje u odnosu na prethodnu godinu sa indeksom vrijednosti od 209,07 % iznosu od 67.835,47 eura od toga općina Jakšić 55.698,46 eura, a dječji vrtić Jakšić 12.137,01 eura.

Odstupanja se najviše odnose na:

**Šifra 164** – indeks 494% - potraživanja su veća za 2023. nego za 2022. zbog neplaćanja zakupa polj. zemljišta u dogovorenom roku, kao i neplaćanje legalizacije prema rješenju koje je trebalo biti plaćeno u 2023.godini pa su ostala potraživanja u iznosu 9.797,59 eura.

**ŠIFRA 165 –** indeks 190,30 % - u iznosu 57.918,93 eura - iskazano potraživanje odnosi se na potraživanje za komunalnu naknadu, komunalni doprinos, doprinos za šume, sredstva razvoja vodoopskrbe i odvodnje te prihode vodnog gospodarstva u sveukupnom iznosu za cijelu šifru 165 – 45.972,01 eura, a vrtić Jakšić odnosi se na potraživanje prema roditeljima za sufinanciranje smještaja djece u redovan program vrtića za mjesec prosinac u iznosu 11.946,92 eura.

**Na šifri 17 i 19** nije bilo značajnijih odstupanja u odnosu na prethodnu godinu.

**ŠIFRA B003 – OBVEZE I VLASTITI IZVORI – 6.653.974,12 eura – indeks vrijednosti 114%**

**Na ŠIFRI - 2 -** iskazane su obveze u iznosu 41.398,58 eura – indeks vrijednosti 128,2 %, od toga općina Jakšić 4.225,87 eura, a dječji vrtić Jakšić 37.172,71 eura.

Značajno odstupanje je iskazano na šifri 239 i na šifri 23955 – 1.168,2% – ostale tekuće obveze – odstupanje je nastalo zbog preuzimanja usluge naplate naknada za uređenje voda od Hrvatskih voda. Te obveze će se podmiriti prijenosom naplaćenih naknada na njihov žiro-račun, a mi ćemo za tu uslugu naplatiti 10% provizije od ukupno naplaćenih naknada za taj mjesec. U 2022. godini nije bilo tih usluga pa je zato prisutno veliko odstupanje na toj šifri.

**ŠIFRA 9 – Vlastiti izvori – 6.612.575,54 eura.**

Od toga općina Jakšić 6.565.504,00 eura, a dječji vrtić Jakšić 47.071,54 eura.

U ovom razredu nije bilo većih odstupanja osim šifre 9112, a odnosi se na općinu Jakšić radi uknjiženja prijenosnog računala ACER vrijednosti 926,24 eura te monitora ACER vrijednosti 439,65 eura koje smo dobili od Ministarstva prostornog uređenja, graditeljstva i državne imovine, dok je u 2022. šifra 9112 iznosila 0,00 eura.

**ŠIFRA - 922 -** iskazan je višak prihoda u iznosu 417.049,49 eura.

Općina Jakšić i dječji vrtić Jakšić **nemaju sudskih sporova i nisu se zaduživali.**

**BILJEŠKA BR. 4. – OBRAZAC RAS- FUNKCIJSKI**

Izvještaj o rashodima prema funkcijskoj klasifikaciji identičan je zbroju rashoda razreda klase 3 i 4 obrasca PR-RAS.

**BILJEŠKA BR. 5. – OBRAZAC P -VRIO**

U obrascu P-VRIO evidentirano je smanjenje i povećanje vrijednosti i obujmu imovine radi uknjiženja i isknjiženja imovine u vrijednosti 4.751,51 eura.

ŠIFRA P017 – Neproizvedena dugotrajna imovina

Na ovoj šifri došlo je do **smanjenja** obujma imovine u iznosu od 3.385,62 eura zbog isknjiženja zemljišta radi prodaje zemljišta u Cerovcu u vlasništvu Općine Jakšić u iznosu 3.035,85 eura te isknjiženja kućice u dječjem vrtiću Jakšić uslijed prirodne nepogode u iznosu 349,77 eura.

ŠIFRA P018 – Proizvedena dugotrajna imovina

Na ovoj šifri došlo je do **povećanja** obujma imovine u iznosu od 1.365,89 eura radi uknjiženja prijenosnog računala ACER vrijednosti 926,24 eura te monitora ACER vrijednosti 439,65 eura koje smo dobili od Ministarstva prostornog uređenja, graditeljstva i državne imovine.

**BILJEŠKA BR. 6. – OBRAZAC OBVEZE**

**Obveze na dan 31.12.2023.g. iznose 30.806,90 eura ( Općina Jakšić 4.225,87 eura i Dječji vrtić Jakšić 26.581,03 eura ).**

**Obveze Općine Jakšić sastoje se od:**

**Šifra 232** – obveze za materijalne rashode

**Konto 23233 –** usluge promidžbe i informiranja u iznosu 160,00 eura

**Konto 23238 -** računalna usluge u iznosu 82,95 eura

**Konto 23293 –** reprezentacija u iznosu 564,49 eura

**Konto 23299** – ostali nespomenuti rashodi poslovanja 162,50 eura

**Ukupno: 969,94 eura**

**Šifra 239 – ostale tekuće obveze**

**Konto 23955 – obveze za naplaćene tuđe prihode**

Na ovom kontu su nastale obveze jer smo u 2023. godini preuzeli od Hrvatskih voda naplatu usluga Naknada za uređenje voda. Naplaćene tuđe prihode im isplaćujemo do 10. u mjesecu za prethodni mjesec, a nakon toga im ispostavljamo izlaznu fakturu kako bi naplatili 10% provizije za pružene usluge i to se vodi kao prihod u poslovnim knjigama Općine Jakšić.

**Ukupno: 3.255,93 eura**

Kta 232 + kta 239 = 969,94 eura + 3.255,93 eura **= 4.225,87 eura - općina**

**Obveze Dječjeg Vrtića Jakšić:**

**Obveze prema dobavljačima - 3.292,61 eura**

**Plaća 12/23 - 23.211.62 eura**

**Loko vožnja 12/23 - 76,80 eura**

**Ukupno - 26. 581,03 eura - vrtić**

U Jakšiću, 26.02.2024. godine.

 Bilješke sastavio:

 Tomislav Ester, bacc.oec.